CELEX: C2006/022/33
Language: sk
Date: 2006-01-28 00:00:00
Title: Vec T-405/05: Žaloba podaná  14. novembra 2005  – Manpower Personalservice/ÚHVT

28.1.2006   
            
            
               SK
            
            
               Úradný vestník Európskej únie
            
            
               C 22/17
            
         Žaloba podaná 14. novembra 2005 – Manpower Personalservice/ÚHVT
   (Vec T-405/05)
   (2006/C 22/33)
   Jazyk žaloby: nemčina
   Účastníci konania
   
      Žalobca: Manpower Personalservice GmbH (Sankt Pölten, Rakúsko) (v zastúpení: B. Kuchar, Rechtsanwältin)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Manpower Inc. (Milwaukee, Wisconsin, Spojené štáty americké)
   Návrhy žalobcu
   Žalobca navrhuje, aby Súdny dvor:
   
               —
            
            
               zrušil napadnuté rozhodnutie štvrtého odvolacieho senátu ÚHVT z 22. júla 2005 vo veci R 499/2004-4 a vyhlásil ochrannú známku Spoločenstva za neplatnú pre všetky tovary a služby,
            
         
               —
            
            
               subsidiárne zrušil napadnuté rozhodnutie štvrtého odvolacieho senátu ÚHVT z 22. júla 2005 vo veci R 499/2004-4 v rozsahu, v akom sa týka dôkazu nadobudnutej rozlišovacej spôsobilosti ochrannej známky Spoločenstva 000076059, ktorý nebol vykonaný, a vrátil vec štvrtému odvolaciemu senátu,
            
         
               —
            
            
               v každom prípade zaviazal ÚHVT a – v prípade jeho písomnej účasti – majiteľa ochrannej známky Spoločenstva, aby znášali svoje vlastné trovy konania a nahradili trovy konanie žalobcu v konaní pred ÚHVT a v tomto konaní.
            
         Žalobné dôvody a hlavné tvrdenia
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti:„MANPOWER“ pre tovary a služby v triedach 9, 16, 35, 41 a 42 – ochranná známka Spoločenstva č. 76059
   
      Majiteľ ochrannej známky Spoločenstva: Manpower Inc.
   
      Účastník, ktorý sa domáha vyhlásenia neplatnosti: Žalobca
   
      Rozhodnutie výmazového oddelenia: Zamietnutie návrhu na vyhlásenie neplatnosti
   
      Rozhodnutie odvolacieho senátu: Zamietnutie odvolania žalobcu
   
      Dôvody žaloby: Porušenie článku 7 ods. 1 písm. b) nariadenia Rady č. 40/94 spočívajúce v tom, že zapísaná ochranná známka je popisná a nemá v Spoločenstve rozlišovaciu spôsobilosť. Okrem toho, slovo „MANPOWER“ je potrebné zachovať pre voľné používanie v obchode.